Hetta er ættartal Esavs, tað er Edóms. Esav tók sær konur av døtrum Kánáanita: Adu, dóttur Elons Hetita og Ohólibámu, dóttur Ána, sonar Zibeons Hivita, og Básemat, dóttur Ísmaels, systur Nebajots. Ada føddi Esavi Elifaz, og Básemat føddi Reuel. Og Ohólibáma føddi Jeusj, Jálam og Kóra; hesir vóru synir Esavs, ið føddust honum í Kánáanlandi. Síðan tók Esav konur sínar, synir og døtur og alt húski sítt og allan fenað sín og allar ognir sínar, sum honum høvdu ognast í Kánáanlandi, og fór burtur frá Jákupi, bróður sínum, í Se'irs land; tí at ognir teirra vóru so nógvar, at teir kundu ikki búgva saman; landið, har teir búðu í útisetri, kundi ikki rúma teimum, so miklir vóru fæflokkar teirra. Esav búsettist á Se'irs fjøllum; men Esav tað er Edóm. Hetta er ættartal Esavs, ættarfaðirs Edómita á Se'irs fjøllum. Hesi vóru nøvnini á sonum Esavs: Elifaz, sonur Adu, konu Esavs, og Reuel, sonur Básemat, konu Esavs. Men synir Elifaz vóru Teman, Ómar, Zefo, Gátam og Kenaz. Timna var hjákona Elifaz, sonar Esavs; og hon føddi Elifazi Ámalek; hesir vóru synir Adu, konu Esavs. Hesir vóru synir Reuels: Náhat, Zera, Sjamma og Mizza; hesir vóru synir Básemat, konu Esavs. Og hesir vóru synir Ohólibámu, dóttur Ána Zibeonssonar, konu Esavs; hon føddi Esavi: Jeusj, Jálam og Kóra. Hesir vóru ættarhøvdingar hjá sonum Esavs: Synir Elifaz, hins frumgitna sonar Esavs: Høvdingarnir Teman, Ómar, Zefo, Kenaz, Kóra, Gátam, og Ámalek. Hesir vóru teir høvdingar, ið komnir vóru av Elifazi í Edóms landi; hesir vóru synir Adu. Hesir vóru synir Reuels Esavssonar, høvdingarnir Náhat, Zera, Sjamma, Mizza; hesir vóru teir høvdingar, ið komnir vóru av Reuel í Edóms landi; hesir vóru synir Básemat, konu Esavs. Og hesir vóru synir Ohólibámu, konu Esavs: Høvdingarnir Jeusj, Jálam og Kóra; hesir vóru teir høvdingar, ið komnir vóru av Ohólibámu, dóttur Ána, konu Esavs. Hesir vóru synir Esavs; og hesir vóru ættarhøvdingar teirra; hetta var Edóm. Hesir vóru synir Se'irs, Hórita, frumbúgvar landsins: Lótan, Sjóbal, Zibeon, Ána, Disjon, Ezer og Disjan; hesir vóru ættarhøvdingar Hórits, synir Se'irs í Edóms landi. Synir Lótans vóru Hóri og Heman; og systir Lótans var Timna. Hesir vóru synir Sjóbals: Alvan, Mánahat, Ebal, Sjefo og Ónam. Hesir vóru synir Zibeons: Ajja og Ána; tað var tann Ána, sum fann heitar keldur í oyðimørkini, tá ið hann goymdi at asnum Zibeons, faðirs síns. Hesi vóru børn Ána: Disjon og Ohólibáma, dóttir Ána. Hesir vóru synir Disjons: Hemdan, Esjban, Jitran og Keran. Hesir vóru synir Ezers: Bilhan, Záavan og Ákan. Hesir vóru synir Disjans: Uz og Áran. Hesir vóru ættarhøvdingar Hóritanna: Høvdingarnir Lótan, Sjóbal, Zibeon, Ána, Disjon, Ezer og Disjan. Hesir vóru ættarhøvdingar Hóritanna eftir ættarkynjum teirra í Se'irs landi. Hesir vóru teir kongar, sum ríktu í Edóms landi, áður enn Ísraelsmenn høvdu kongar: Bela, sonur Beors, var kongur í Edóm, og borg hansara æt Dinhába. Og tá ið Bela doyði, tók Jóbab Zerason frá Bozra ríki eftir hann. Tá ið Jóbab doyði, tók Húsjam úr landi Temanita ríki eftir hann. Tá ið Húsjam doyði, tók Hádad Bedadsson ríki eftir hann; hann vá Midianitar á Móabs vøllum; borg hansara æt Ávit. Tá ið Hádad doyði, tók Samla frá Masreka ríki eftir hann. Tá ið Samla doyði, tók Sjául úr Rehobot við ánna ríki eftir hann. Tá ið Sjául doyði, tók Báal-Hánan Akborsson ríki eftir hann. Og tá ið Báal-Hánan Akborsson doyði, tók Hádar ríki eftir hann; borg hansara æt Páu; og kona hansara æt Mehetabel, dóttir Matredar, dóttur Mezáhabs. Hesi vóru nøvn ættarhøvdinga Esavs eftir ættargreinum teirra, bústøðum og nøvnum: Høvdingarnir Timna, Alva, Jetet, Ohólibáma, Ela, Pinon, Kenaz, Teman, Mibzar, Magdiel og Íram. Hesir vóru ættarhøvdingar Edómita eftir bústøðum teirra í tí landi, sum teimum hevði ognast. Hesin Esav var ættarfaðir Edómita.